WHA เซ็นขายที่ดินนิคมฯ “ดับบลิวเอชเอ อีสเทิร์นซีบอร์ด 4” ให้ “บีดับบลิวเอฟ”
WHA เซ็นสัญญาขายที่ดินในนิคมฯ “ดับบลิวเอชเอ อีสเทิร์นซีบอร์ด 4” ให้กับ “บีดับบลิวเอฟ (ไทยแลนด์)” เพื่อสร้างโรงงานผลิตสิ่งทอ-พลาสติกขั้นสูงในจังหวัดระยอง
WHA เซ็นขายที่ดินนิคมฯ "ดับบลิวเอชเอ อีสเทิร์นซีบอร์ด 4" ให้ "บีดับบลิวเอฟ" ผุดโรงงานผลิตสิ่งทอ-พลาสติกขั้นสูง
22 ก.พ. 2566

ผู้สื่อข่าวรายงานว่า บริษัท บีดับบลิวเอฟ (ไทยแลนด์) จำกัด บริษัทในเครือบีดับบลิวเอฟ กรุ๊ป ผู้จัดหาโซลูชันผลิตภัณฑ์คุณภาพสูงตามความต้องการของลูกค้าในอุตสาหกรรมสิ่งทอและพลาสติก ได้ลงนามในสัญญาซื้อขายที่ดินกับ บริษัท ดับบลิวเอชเอ อินดัสเตรียล ดีเวลลอปเมนท์ จำกัด (มหาชน) เพื่อสร้างโรงงานแห่งใหม่ที่นิคมอุตสาหกรรมดับบลิวเอชเอ อีสเทิร์นซีบอร์ด 4 จังหวัดระยอง  ทั้งนี้ บีดับบลิวเอฟ กรุ๊ป จากรัฐบาวาเรีย ซึ่งดำเนินธุรกิจในกว่า 16 ประเทศทั่วโลก ใช้เทคโนโลยีอันทันสมัยและความคล่องตัวของการเป็นผู้ประกอบการ เพื่อขยายฐานลูกค้าให้เติบโตและรักษาความเป็นผู้นำในตลาดทั่วโลก
โดยในพิธีดังกล่าวมี มร. เดวิด นาร์โดน (ที่ 5 จากซ้าย) ประธานเจ้าหน้าที่บริหาร ธุรกิจนิคมอุตสาหกรรมและการลงทุนต่างประเทศ บริษัท ดับบลิวเอชเอ อินดัสเตรียล ดีเวลลอปเมนท์ จำกัด (มหาชน), นายวิวัฒน์ จิรัฐติกาลสกุล (ที่ 4 จากซ้าย) ประธานเจ้าหน้าที่ฝ่ายปฏิบัติการ ธุรกิจนิคมอุตสาหกรรมและการลงทุนต่างประเทศ บริษัท ดับบลิวเอชเอ อินดัสเตรียล ดีเวลลอปเมนท์ จำกัด (มหาชน), นายสมเกียรติ เมสันธสุวรรณ (ที่ 3 จากซ้าย) ประธานเจ้าหน้าที่บริหาร บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) ,นายณัฐพรรษ ตันบุญเอก (ซ้าย) ประธานเจ้าหน้าที่ฝ่ายการเงิน บริษัท ดับบลิวเอชเอ คอร์ปอเรชั่น จำกัด (มหาชน)
พร้อมด้วยนางสาวลัดดา โรจนาวิไลวุฒิ (ที่ 2 จากซ้าย) รองกรรมการผู้จัดการฝ่ายลูกค้าสัมพันธ์ที่ดิน และอาคารอุตสาหกรรม บริษัท ดับบลิวเอชเอ อินดัสเตรียล ดีเวลลอปเมนท์ จำกัด (มหาชน), ดร. ฟิลิปป์ ฟอน วอลเดนเฟลส์ (ที่ 5 จากขวา) กรรมการ บริษัท บีดับบลิวเอฟ (ไทยแลนด์) จำกัด,มร. แม็กซิมิเลียน ออฟเฟอร์มานน์ (ที่ 4 จากขวา) กรรมการ บริษัท บีดับบลิวเอฟ (ไทยแลนด์) จำกัด,มร. สเตฟาน ออฟเฟอร์มานน์ (ที่ 3 จากขวา) Chief Representative บีดับบลิวเอฟ กรุ๊ป และ มร. จอร์จ ฟ็อค (ขวา) ผู้อำนวยการฝ่ายวิศวกรรมสากล บีดับบลิวเอฟ กรุ๊ป ได้เข้าร่วมพิธีลงนามซื้อขายที่ดินดังกล่าว